વધુમાં આ અંગે મહાપાલિકાના વિપક્ષી ઉપનેતા અને વોર્ડ નં.10ના કાેંગ્રેસી કોર્પોરેટર મનસુખભાઈ કાલરિયાએ આક્ષેપ કરતાં જણાવ્યું છે કે કમળો, મેલેરિયા, ડેંગ્યુ, સ્વાઈન ફ્લૂ જેવા રોગોએ શહેરને ભરડામાં લીધું છે. આરોગ્ય તંત્રની બેદરકારી તો છે જ આવા વખતે પણ મનપાનું સફાઈ તંત્ર પણ ઘોર નિદ્રામાં છે. વોર્ડ નં.10 સહિત શહેરના અનેક વિસ્તારોમાં સફાઈ નિયમિત થતી ન હોવાની ઢગલાબંધ ફરિયાદોને સફાઈ તંત્ર ગંભીરતાથી લેતું નથી. વોર્ડ નં.10ના સત્યસાંઈ રોડ, વૃંદાવન મેઈન રોડ, પુષ્કરધામ રોડ, રામપાર્ક-શિક્તનગર સોસાયટી, બાલમુકુંદ પ્લોટ, આફ્રિકા કોલોની જેવા અનેક વિસ્તારોમાં ઠેર ઠેર કચરો-ગંદકીના ઢગલા જોવા મળે છે. સ્થાનિકોની ફરિયાદો તથા કોર્પોરેટરની વારંવારની રજૂઆતો છતાં સફાઈ નિયમિત થતી નથી. આવા વિસ્તારોમાં સફાઈ કરાવી, મેલેથીઆેન પાઉડરનો છંટકાવ કરાવવા તથા ઘરે-ઘરે ફોગિંગ કરાવવાની માગ ઉઠી હોય તાકિદે કાર્યવાહી કરવા કાેંગી કોર્પોરેટર મનસુખભાઈ કાલરિયાએ અધિકારીઆેને ઉગ્ર રજૂઆત કરી છે.